**Előterjesztés**

**Szombathely Megyei Jogú Város Közgyűlése**

**Gazdasági és Városstratégiai Bizottság 2017. április 24–i ülésére**

**Javaslat sportszervezetek támogatására**

A Közgyűlés a 2017. évi költségvetésről szóló rendéletében a Sport ágazat kiadásai között az alábbi sportszervezeteknek külön tételsoron biztosított előirányzatot a támogatottak 2017. évi működési költségeihez.

|  |  |
| --- | --- |
| **Sportszervezet neve** | **Előirányzat összege (Ft)** |
| Szombathelyi Haladás VSE | 110.000.000. |
| Szombathelyi Haladás Labdarúgó és Sportszolgáltató Kft. | 50.000.000. |
| Szombathelyi Szabadidősport Szövetség | 12.000.000. |
| Szombathelyi Dobó SE | 9.000.000. |
| Szombathelyi Egyetemi Sportegyesület | 10.000.000. |

Szombathely Megyei Jogú Város Önkormányzata Közgyűlésének az önkormányzat 2017. évi költségvetéséről szóló 4/2017. (III. 7.) önkormányzati rendelete 11. § (10) pontja kimondja:

„Az önkormányzat által alapított és fenntartott költségvetési intézmények kivételével támogatás éves 10.000 eFt összeghatár felett annak adható, aki a működésének egészét tekintve a 2016. év teljes pénzügyi, szakmai beszámolóját, valamint a 2017. évi pénzügyi, szakmai tervét benyújtja, és az alapján a Gazdasági és Városstratégiai Bizottság a támogatást jóváhagyta. Amely szervezet 2016. évben 10.000 eFt összeghatár felett kapott támogatást, 2017. évben csak akkor kaphat támogatást, ha a működésének egészét tekintve a 2016. év teljes pénzügyi, szakmai beszámolóját benyújtja, és az alapján a Gazdasági és Városstratégiai Bizottság a támogatást jóváhagyta.”

Nevezett sportszervezetek a rendeletben foglaltaknak megfelelően benyújtották az előírt dokumentumokat, amelyek jelen előterjesztés mellékletét képezik.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

Szombathely, 2017. április „ ”

**(: Koczka Tibor :)**

**HATÁROZATI JAVASLAT**

**…../2017. (IV.24.) GVB számú határozat**

1. Szombathely Megyei Jogú Város Közgyűlése Gazdasági és Városstratégiai Bizottsága Szombathely Megyei Jogú Város Önkormányzata Közgyűlésének az önkormányzat 2017. évi költségvetéséről szóló 4/2017. (III. 7.) önkormányzati rendelete 11. § (10) pontja alapján kapott felhatalmazás alapján az alábbi sportszervezetek 2016. év teljes pénzügyi, szakmai beszámolóját, valamint a 2017. évi pénzügyi, szakmai tervét megtárgyalta, és az alapján a 2017. évi támogathatóságukat jóváhagyja.

|  |  |
| --- | --- |
| **Sportszervezet neve** | **Előirányzat összege (Ft)** |
| Szombathelyi Haladás VSE | 110.000.000. |
| Szombathelyi Haladás Labdarúgó és Sportszolgáltató Kft. | 50.000.000. |
| Szombathelyi Szabadidősport Szövetség | 12.000.000. |
| Szombathelyi Dobó SE | 9.000.000. |
| Szombathelyi Egyetemi Sportegyesület | 10.000.000. |

1. A Bizottság az 1. pont alapján a Közgyűlés a 2017. évi költségvetésről szóló rendéletében a Sport ágazat kiadásai között az 1. pontban nevesített sportszervezetek külön tételsoron szereplő támogatási összegét jóváhagyja.
2. A Bizottság felkéri az Előterjesztőt, hogy a támogatással kapcsolatos teendőket a Közgyűlés 47/2013. (XII.4.) Kgy. számú, az önkormányzati forrásátadásról szóló rendeletének megfelelően végezze el.

**Felelős: Koczka Tibor alpolgármester**

**Lendvai Ferenc, a Bizottság elnöke**

**Molnár Miklós gazdaságfejlesztésért felelős alpolgármester**

**(A végrehajtás előkészítéséért: Dr. Bencsics Enikő, az Egészségügyi és Közszolgálati Osztály vezetője.)**

**Határidő: azonnal**